stanford-oval/wikipedia huggingface dataset:
Pyhän koulu

Juuri valmistunut Pyhän kansakoulu vuonna 1909.
Pyhän koulu (aikaisemmin myös Pyheen koulu) on Mietoisten Valaskallion kylässä, Mynämäen kunnassa sijaitseva koulu. Pyhäntien varressa olevassa 1909 rakennetussa ja 1930 laajennetussa koulussa toimii ala-aste ja sen yhteydessä päiväkoti. Koulussa oli vuonna 2007 noin kuusikymmentä oppilasta.
Historia

Pyhän koulupiiri perustettiin Mietoisten kuntakokouksen aloitteesta vuonna 1905, kun kirkonkylässä sijaitseva Tavastilan koulu alkoi käydä ahtaaksi. Koulu aloitti toimintansa syksyllä vuonna 1907 Valaskallion Nikulan talosta vuokratuissa tiloissa. Kansakoulun opettajaksi valittiin Mynämäkeläinen Sanni Anttila. Varsinaisen koulurakennuksen paikasta käytyjen kiistojen vuoksi Pyhän varsinainen koulurakennus valmistui Valaskallion Vähätalon mailla sijainneelle Lintulan mäelle vasta vuonna 1909.
Vuoden 1921 oppivelvollisuuslain myötä myös Pyhän koulu muuttui kuusiluokkaiseksi. Perustetun kaksiluokkainen alakansakoulun takia koulun toiseksi opettajaksi valittiin miesopettajan virkaan vuonna 1922 Kustaa Anttila. Vuotta myöhemmin perustettuun alakansakoulun opettajan virkaan valittiin puolestaan kiertokoulun opettaja Margit Salonen. Koulua laajennettiin ja korjattiin 1930-luvun alussa, mutta opettajakunta pysyi muuttumattomana sota-ajan loppuun asti. Koulun lisärakennus puolestaan valmistui 6. marraskuuta 1960.
Pyhän kansakoulu muuttui peruskoulun ala-asteeksi 1.8.1976, jolloin Mietoisten kunnassakin siirryttiin uuteen järjestelmään. Ala-aste oli kansakoulun tavoin kuusiluokkainen ja oppilaita oli 35. Koulurakennusta peruskorjattiin sisätiloiltaan vuonna 1980. Tällöin rakennettiin muun muassa teknisen työn tilat, opettajainhuone ja suihkut. 1980- ja 1990-luvuilla koulun oppilasmäärä jatkoi tasaista kasvuaan ja vuonna 2004 koulussa oli ennätykselliset 71 oppilasta Toistaiseksi viimeisin saneeraus ja laajennus koululla tehtiin vuonna 2003, jonka jälkeen päiväkoti, esikoulu ja perusopetus toimivat yhteisissä tiloissa.
Koulu nykyään

Pyhän koulu on Tavastilan koulun ohella toinen entisen Mietoisten kunnan alueella vielä toimivista kouluista. Sen luokanopettajien määrä on edelleen kolme ja he opettavat yhdistettyjä 1–2, 3–4 ja 5–6 luokkaa. Viidennen ja kuudennen luokan opettaja toimii myös koulun rehtorina. Yhteensä oppilaita oli vuonna 2007 62 ja koska saman vuoden oppilasennusteen mukaan koulun seuraavan viiden vuoden oppilasmäärä on 59–68 oppilasta, tulee koulu todennäköisesti pysymään tulevaisuudessakin kolmiopettajaisena kyläkouluna. Koulua pyritään kehittämään koulun verkkosivujen mukaan myös "kohti mahdollisimman laajamuotoista toimintakeskusta". Koulussa toimivan päiväkodin ja esikoulun lisäksi myös erilaiset kerhot ja yhdistykset käyttävätkin koulutiloja runsaasti.
Koulu pyrkii painottamaan opetustyössään ympäristö- ja luonnontietoa. Koulun sivujen mukaan lintujen seuranta Mynälahdella, veden laadun tarkkailu Laajoella ja romumetallin keräys ovat esimerkkejä erilaisista toteutetuista luonto- ja ympäristöprojekteista. Koulun mukaan kaikki luokat myös ylläpitävät omaa kompostoria. Aktiivisen ympäristötoiminnan vuoksi koululle myönnettiin vuoden 2004 joulukuussa Suomen Ympäristökasvatuksen Seuran vihreä lippu.
Aiheesta muualla

Reino Kauko (toim.): Mietoisten kunnan koululaitos 1882-1982.  Mietoisten kunta, 1982.
Pyhän koulu kesällä 2009
Veto Esports

| Veto Esports |
| --- | --- |

Perustettu:  2019
Lakkautettu:  2020
Tyyppi:  e-urheiluorganisaatio
Toimiala:  kilpapelaaminen
Päämaja:  Vimpeli, Suomi
Puheenjohtaha:  Mikko Kalijärvi
Kattojärjestö:  Vimpelin Veto
Aiheesta muualla
Sivusto
Veto Esports oli 2019 perustettu suomalainen e-urheiluorganisaatio. Sillä oli joukkue Counter-Strike: Global Offensivessa. Veto Esports lakkautettiin, kun organisaatio ei saanut allekirjoitettua jatkosopimuksia pelaajiensa kanssa kesällä 2020.
Historia > Perustaminen ja ensimmäinen kokoonpano

Vimpelin Veto ilmoitti 26. huhtikuuta 2019 koonneensa Counter-Strike: Global Offensive joukkueen. Joukkue oli todellisuudessa aloittanut toimintansa jo tammikuussa 2019 ja oli karsinut tiensä toukokuussa pelattuun Telia Esports Seriesin ensimmäiselle kaudelle. Joukkue toimi karsintojen ajan nimellä "Viski" ja myöhemmin "Vissy".
Veto Esportsin taustalla toimivat Mikko Kalijärvi, joka pyöritti ennen Vetoon liittymistä RPEAT eSports nimistä e-urheiluseuraa, sekä joukkueenjohtaja Christian Joutsenvuori, joka pelasi aktiivisesti 2014-2018, sekä lähdettyä Vedon organisaatiosta perusti Incoach Esport Oy:n.
| Pelinimi | Koko nimi | Rooli |
| --- | --- | --- |
| p12 | Panu Schutschkoff | Pelinsisäinen johtaja (IGL) |
| lehtori | Valtteri Pynnönen | Tarkkuuskivääripelaaja (AWP) |
| Lardek | Lauri Ala-Outinen | Avaustappaja (entry) |
| Hookin | Tommi Saarinen | Tukipelaaja (support) |
| albert | Aleksi Järvinen | Kivääripelaaja (rifler) |
| Cepi | Christian Joutsenvuori | Valmentaja |
Joutsenvuori päätyi myöhemmin syksyllä joukkueen valmentajaksi. Hän oli maininnut joukkueen tarvitsevan valmentajaa, mutta tälläistä ei löytynyt ja täten hän nousi rooliin.
Historia > Perustaminen ja ensimmäinen kokoonpano > Telia Esports Series Season 1

Veto Esports oli saanut paikan Telia Esports Seriesin ensimmäiselle kaudelle heidän ostettua Vissyn kokoonpanon, joka oli turnaukseen karsinut. Vedon kokoonpano oli viimeinen, joka pääsi suljettujen karsintojen kautta turnaukseen. Ensimmäiselle kaudelle oli kutsuttu neljä joukkuetta joista yksi, HAVU kieltäytyi antaen Vedon kokoonpanolle paikan turnauksessa.
Veto sijottautui turnauksessa seitsemänneksi voittaen MenaceGG:n ja Cosa Nostran. Veto ei päässyt sijoituksellaan finaaliosioon turnausta, mutta sai 1 900 € palkinnon.
Historia > Perustaminen ja ensimmäinen kokoonpano > ESEA kausi 31 ja 32

Vedon kokoonpano osallistui ESEAn ”Main”-liigaan kaudelle 31 nimellä ”Kiitos kaikille” sijoittuen 14:sta sijalle heidän voitettua 11 ottelua ja hävittyä viisi. Palkkioksi Veto sai noin 500 € palkkion ja paikan korkeampaan ”Advanced”-liigaan kaudeksi 32.
Kaudella 32 Vedon joukkue hävisi 15 ottelua 16:sta ottelustaan sijoittuen sijalle 64 ja joutuen takaisin ”Main”-liigaan kaudeksi 33.
Historia > Perustaminen ja ensimmäinen kokoonpano > Finnish Esports League Season 7

Veto pääsi kuudennen kauden haastajasarjan kautta FELin kaudelle seitsemän ylennys sarjaan, josta kaksi parasta pääsee pääturnaukseen. Veto hävisi ylemmässä ja alemmassa finaalissa 1-2 tuloksin ja täten ei päässyt pää turnaukseen.
Historia > Pelaajamuutoksia

19. heinäkuuta Veto ilmoitti heidän purkaneen yhteisymmärryksessä Tommi "Hookin" Saarisen pelaajasopimuksen. Hänet korvattiin myöhemmin elokuussa Mikael ”MIKSU” Liljanderinilla. Myöhemmin syyskuussa Veto ilmoitti purkavansa sopimuksen Lauri "Lardek" Ala-Outisen kanssa joukkueen sisäisten kiistojen vuoksi. Niki ”Delezyh” Sutinen korvasi häntä loppuvuodesta pelatuissa turnauksissa.
| Pelinimi | Koko nimi | Rooli |
| --- | --- | --- |
| p12 | Panu Schutschkoff | Pelinsisäinen johtaja (IGL) |
| lehtori | Valtteri Pynnönen | Tarkkuuskivääripelaaja (AWP) |
| Delezyh | Niki Sutinen | Kivääripelaaja (rifler) |
| MIKSU | Mikael Liljanderin | Kivääripelaaja (rifler) |
| albert | Aleksi Järvinen | Kivääripelaaja (rifler) |
| Cepi | Christian Joutsenvuori | Valmentaja |
Historia > Pelaajamuutoksia > Telia Esports Series Season 2

Veto sai paikan Telia Esports Seriesin kakkos kaudelta aiemman kauden sijoituksen perusteella, ja täten ei joutunut karsimaan turnaukseen. Veto ei parantanut sijoitustaan aiempaan kauteen verrattuna häviten taas viisi ottelua ja voittaen kaksi: MenanceGG:n ja ajurin. Veto sijoittui seitsemänneksi turnauksessa ja voitti 1 500 €.
Historia > Pelaajamuutoksia > Finnish Esports League Season 8: Promotion

Veto pääsi seiska kauden haastajasarjan kautta FELin kaudelle kahdeksan ylennys sarjaan, josta kaksi parasta pääsee pääturnaukseen. Tällä kertaa Veto hävisi kaikki ottelunsa ja sijoittui kahdeksanneksi.
Historia > Uusi kokoonpano

Veto ilmoitti syyskauden päätyttyä ettei organisaatio uusisi nykyisiä pelaajasopimuksia, vaan antaisi niiden umpeutua joulukuussa. Seura alkoi etsimään uusia pelaajia ja 4. tammikuuta 2020 julkaisisi uuden kokoonpanon. Veto osti kokoonpanon HUKKA eSports organisaatiolta, jonka kanssa he olivat neuvotelleet marraskuusta lähtien. Uusi kokoonpano myös peri HUKKA eSportsin mukana paikat Telia Esports Series kolmos kauteen, sekä Elisa Viihde Spring Challengen suljettuihin karsintoihin.
Uuden kokoonpanon myötä tapahtui myös organisaatiossa muutoksia. Marraskuussa 2019 Veto Esports muuttui Vimpelin Vedon alaisena toimineesta toimikunnasta Vedon alaiseksi jaostoksi. Mikko Kalijärvi nimettiin samalla jaoston puheenjohtajaksi.
Helmikuussa 2020 Joutsenvuori ilmoitti jatkavansa muissa tehtävissä Vedon organisaation ulkopuolella. Vedon joukkueeseen ei etsitty korvaavaa valmentajaa vaan toiminta jatkui osittain Kalijärven alla.
| Pelinimi | Koko nimi | Rooli |
| --- | --- | --- |
| NiNLeX | Lauri Vanhanen | Pelinsisäinen johtaja (IGL) |
| LYNXi | Topi Kauppi | Tarkkuuskivääripelaaja (AWP) |
| jemi | Jemi Mäkinen | Avaustappaja (entry) |
| Elfern | Jere Nissi | Tukipelaaja (support) |
| choco | Niko Munukka | Kivääripelaaja (rifler) |
| Cepi | Christian Joutsenvuori | Valmentaja |
Historia > Uusi kokoonpano > WINNERS League Season 3

Veto aloitti uudella kokoonpanolla pelaamisen osallistuen WINNERS Leaguen kolmos kaudella "aloittelija divisionaan" kolmannelle sarjatasolle. Veto sijottautui kolmannelle sijalle turnauksessa, häviten vain turnauksen voittavalle joukkueelle PlanetStrikelle. Palkinnoksi Veto sai noin 450 €.
Historia > Uusi kokoonpano > Elisa Viihde Spring Challenge

Veto osallistui Elisa Esportisin järjestämään Spring Challengen suljettuihin karsintoihin HUKKA eSportsin paikalla. Turnauksen voittajalle oli tarjolla paikka Elisa Invitational Spring 2020 -turnaukseen. Veto sijottautui turnauksessa kolmanneksi, voittaen samalla 1 500 €.
Historia > Uusi kokoonpano > Gigantti Cup

Veto karsi tiensä Pelaajat.comin järjestämään Gigantti Cuppiin kolmansien avoimien karsintojen kautta. Kyseisiin karsintoihin osallistui 128 joukkuetta, joista vain yksi pääsi läpi. Vedolla oli myös akatemia joukkue kyseisissä karsinnoissa, jonka Veto voitti karsintojen kolmannella kierroksella. Veto päihitti Conquer Gamingin karsintojen finaalissa.
Gigantti Cup koostui neljän joukkueen tuplaeliminaatio turnauksesta. Veto pelasi turnauksessa kolme ottelua voittaen kaikki pelit häviämättä yhtään karttaa ja täten voitti 2 500 € palkinnon. Gigantti Cupin voitto oli Vedolle ensimmäinen turnausvoitto.
Historia > Uusi kokoonpano > Telia Esports Series Season 3

Veto sai paikan Telia Esports Seriesin kolmos kaudelta kakkos kauden sijoituksen perusteella, ja täten ei joutunut karsimaan turnaukseen. Veto suoriutui turnauksen runkosarjassa paremmin kuin aiempina kausina päästen neljännelle sijalle runkosarjassa, ja täten pääsi pudotuspeleihin. Veto lopulta sijottautui kolmanneksi häviten SJ Gamingille välierissä. Veto voitti turnauksesta sijoitukseen perustuvan 2 200 € potin jonka lisäksi he voittivat voitettujen pelien perusteella 2 700 € lisää.
Historia > Uusi kokoonpano > Rainmaker Open Season 1

Veto osallistui Rushmoden järjestämään Rainmaker Openiin kaudelle yksi heidän voitettu kolmannen alkusarjan. Veto ansaitsi alkusarjan voitolla 1 000 € palkinnon.
Veto onnistui pelaamaan tiensä jatkosarjasta ulos välieriin heidän voitettua NYYRIKKI Esportsin, AtlasGamingin, sekä SJK:n joukkueen SJK eSportsin. Veto hävisi kuitenkin välierissä KOVA Esportsille ja SJ Gamingille, ja täten joutui ulos turnauksesta. Yhteensä Veto voitti 2 000 € palkintona ja sijottui kahdeksanneksi.
Historia > Uusi kokoonpano > OMEN CS:GO Open - Season 1

Veto osallistui Esportalin järjestämään pohjoismaiseen turnaukseen. Veto aloitti turnausmatkansa voittamalla toiset suomen karsinnat, Vedon akatemiajoukkue osallistui ensimmäisiin karsintoihin, päästen kahdeksan parhaan joukkoon 128 joukkueen karsinnoissa.
Veto voitti myös Suomen finaalikarsinnan häviämättä yhtään karttaa. Finaalissa Vedolle tuli vastaan Kalijärven entinen joukkue RPEAT eSports. Veto ansaitsi voitollansa oikeuden ykkös kauden lopputurnaukseen, jossa Veto oli päihittämätön ryhmävaiheessa. Finaalissa vastaan tuli Tanskalainen Lyngby Vikings, joka myöhemmin vuonna 2021 vaihtoi nimensä ECSTATICiksi. Veto voitti Viikingit tuloksin 2-1, hankkien toisen ja viimeisen turnausvoittonsa. Veto ansaitsi turnausvoitosta 2 500 € palkinnon.
Historia > Pelaajien lähtö ja toiminnan lopettaminen

Veto ilmoitti kesäkuussa 2020 joukkueen pelaajasopimusten purkautuneen. Veto jatkoi ESEAn ja FELin Counter-Strike liigan loppuun lainapelaajien, sekä joukkueen kapteenin Lauri ”NiNLeX” Vanhasen voimin. Veto julkaisi elokuussa turnausten päätyttyä kiitosviestin yhteistyö kumppaneille selittäen, että he keskittyisivät akatemiaan jatkossa ja edustusjoukkue palaisi mahdollisesti myöhempänä ajankohtana.
| Pelinimi | Koko nimi | Rooli |
| --- | --- | --- |
| NiNLex | Lauri Vanhanen | Pelinsisäinen johtaja (IGL) |
| KonZero | Jere Toivola | Tarkkuuskivääripelaaja (AWP) |
| RONDE | Roni Apell | Kivääripelaaja (rifler) |
| S1rva | Veeti Sirva | Kivääripelaaja (rifler) |
| jelo | Joel Lentonen | Kivääripelaaja (rifler) |
Historia > Pelaajien lähtö ja toiminnan lopettaminen > Finnish Esports League Season 8

Veto osallistui uudella kokoonpanolla FELin kaudelle kahdeksan, sillä HUKKA eSports oli voittanut samoisen karsinnan missä Veto oli aiempana vuonna tullut viimeiseksi. Veto sijouttui kolmanneksi runkosarjassa. Joukkueen muuttuminen kesken turnauksen ei vaikuttanut Vedon hyvään vireeseen vaan joukkue voitti pudotuspeleissä hREDSin ja SJ Gamingin päästäkseen lopputurnaukseen. Lopputurnauksessa Vedolle tuli ensimmäisenä vastuksena KOVA Esports, jolle veto hävisi tippuen turnauksesta. Veto ansaitsi 4 000 € palkinnon. Turnaus jäisi Vedon viimeiseksi seuran päätettyä olla hankkimatta uusia pelaajia.
Veto Akatemia

Syksyllä 2019 Veto julkisti JAMIn kanssa yhteistyössä tehdyn Veto Akatemian. Akatemia joukkue oli osana JAMIn uutta esports-linjaa, jota Alajärven lukion, Vimpelin lukion, sekä JAMIn opiskelijat pystyisivät käymään. Vedon akatemiajoukkueen rinnalle luotiin myös Alajärven Ankkureiden puolesta akatemiajoukkue haastamaan Vimpelin akatemia pelaajia.
Huomatukset

↑  Joutsenvuori aloitti valmentamisen 17.10.2019
↑  Joutsenvuori lopetti valmentamisen 27.2.2020
Aiheesta muualla

Verkkosivut (Arkistoitu – Internet Archive)
Veto Esports Liquipediassa (englanniksi)
Ultramariini (yhtye)

Ultramariini on Hämeenlinnasta kotoisin oleva popyhtye. Ultramariinin musiikissa on kuultavissa vaikutteita sekä brittipopista, elektronisesta musiikista että vaihtoehtorockista. Omaehtoisuudestaan tunnettu yhtye on tuottanut kaikki levynsä itse, ja ne on julkaistu pienellä M.dulor-levymerkillä.
Historia

1990-luvun loppupuolella perustettu yhtye julkaisi ensimmäisen pitkäsoittonsa Juuri ja juuri olemassa 17. marraskuuta 2003, jota ennen yhtye oli julkaissut kaksi EP:tä: Elohopeaa (2000) ja Empatiaa koneille (2001). Toinen albumi Kevään ja kesän tähtikuvioita ilmestyi 13. huhtikuuta 2005, ja kuusi uutta kappaletta ja kuusi remiksausta sisältävä tupla-ep Kauempana kuin kuu 25. tammikuuta 2006. Vuonna 2010 ilmestyi kolmas pitkäsoitto Ydin.
1. kesäkuuta 2018, lähes kahdeksan vuoden hiljaiselon jälkeen, yhtye julkaisi uuden singlen ”Sointu” ja ilmoitti julkaisevansa uuden albumin Lasimeri 7. syyskuuta. Albumilta julkaistiin vielä toinen single ”Utopia” 16. elokuuta. Radio Helsingin haastattelussa laulaja-kitaristi Matti Johannes Koivu ja kosketinsoittaja Tuomas Ilmavirta kertoivat kitaristi Ville Aallon jättäneen yhtyeen.
Jäsenet

Tuomas Ilmavirta – koskettimet
Juri Kaskela – rummut
Matti Johannes Koivu – laulu, kitara
Teemu Vilmunen – basso
Jäsenet > Entiset jäsenet

Ville Aalto – kitara
Diskografia > Albumit

Juuri ja juuri olemassa (2003)
Kevään ja kesän tähtikuvioita (2005)
Ydin (2010)
Lasimeri (2018)
Diskografia > EP:t

Elohopeaa (2000)
Empatiaa koneille (2001)
Kauempana kuin kuu (2006)
Diskografia > Singlet

”Kaupunginpuisto/Soma” (2004)
”Hän haluaa heijastuksen” (2010)
”Sointu” (2018)
”Utopia” (2018)
Aiheesta muualla

Ultramariinin kotisivut.
Levy-yhtiö M.dulorin kotisivut.
Historiallinen Jeesus

Mandylionia kuvaava maalaus.
Historiallisen Jeesuksen ennallistus tarkoittaa kristillisten ja muiden raamatuntutkijoiden historiantutkimuksen menetelmillä tekemää ennallistusta eli rekonstruktiota Uuden testamentin kuvaamasta Jeesus Nasaretilaisesta henkilönä, missä Jeesuksen olemassaoloa pidetään lähtökohtaisesti totena, mutta jossa tutkimus ei ota kantaa muihin uskonnollisiin oletuksiin, kuten kertomuksiin Jeesuksen yliluonnollisista voimista tai käsitykseen Raamatun erehtymättömyydestä. Tutkimusta tekevät muun muassa humanistit, psykologit ja teologit joiden pyrkimyksenään on selvittää Jeesuksen elämän vaiheita ja arvioida hänen nimissään esitettyjen kertomusten alkuperäisyyttä. Raamatuntutkijoiden ennallistus historiallisesta Jeesuksesta on eri asia kuin kysymys Jeesuksen historiallisuudesta, jossa arvioidaan sitä, onko Raamatun kuvailema Jeesus-hahmo ollut olemassa historiallisena henkilönä.
Vaikka eri raamatuntutkijoiden tekemissä ennallistuksissa on eroja, ne ovat usein yhteneviä seuraavilta kohdilta: Jeesus oli juutalainen opettaja, joka sai joukon galilealaisia seuraajia ja jonka roomalaiset ristiinnaulitsivat Palestiinassa Pontius Pilatuksen prokuraattorikaudella.lähde?
Historiallinen Jeesus-tutkimus > Tutkimuksen historia

Lähdekriittinen tutkimus, jossa Raamatun tekstit alistettiin samanlaisen tarkastelun alle kuin kaikki muutkin historialliset tekstit, sai alkunsa 1600-luvulla. Varsinainen historiallisen Jeesuksen etsintä alkoi Hermann Samuel Reimaruksen töiden myötä. Hän pyrki riisumaan Jeesuksen elämän yliluonnollisista piirteistä. Muita koulukunnan edustajia ovat muun muassa G. E. Lessing, D. F. Strauss, Ernest Renan, Adolf von Harnack ja Albert Schweitzer. Nykytutkimuksessa historiallista Jeesusta on tutkinut muun muassa pohjois-amerikkalaisten tutkijoiden muodostama Jeesus-seminaari, joka on äänestänyt Jeesuksen lausumien aitoudesta.
Historiallinen Jeesus-tutkimus > Tutkimusmenetelmä

Tutkimukseen kuuluu sekä sen tutkimusta, mitkä todelliset Jeesuksen elämän vaiheet olivat, että sen arviointia, mitä Jeesus todellisuudessa opetti. Tutkimus perustuu ennen kaikkea säilyneiden tekstilähteiden tutkimukseen, ja se hyödyntää erilaisia historiallis-kriittisiä menetelmiä. Materiaalia arvioidaan sen historiallisessa yhteydessä; samoin otetaan huomioon muun muassa lähteiden ikä, luonne, keskinäiset suhteet ja sisäiset kerrostumat.
Jeesuksen lausumia arvioidaan muun muassa seuraavien aitouden kriteerien perusteella:
Moninkertaisen todistuksen kriteeri. Lausuma on todennäköisemmin aito, jos se esiintyy useissa toisistaan riippumattomissa lähteissä.
Vaikutushistorian kriteeri. Lausuma on todennäköisemmin aito, jos se selittää myöhempiä historiallisia kehityskulkuja.
Kielellisen tarkkuuden kriteeri. Ollakseen aito, lausuman tulee voida olla palautettavissa kielellisesti aramean kieleen.
Koherenssikriteeri. Aidoiksi oletettujen lausumien tulee sopia keskenään yhteen. Toisaalta tulee kuitenkin sallia se mahdollisuus, että samankin henkilön opetukset ovat olleet sisäisesti jännitteisiä tai muuttuneet ajan myötä.
Erilaisuuden kriteeri. Lausuma on todennäköisemmin aito, jos se on omaperäinen ja poikkeaa sekä aikaisemmasta juutalaisesta että myöhemmästä varhaiskristillisestä ajattelusta.
Historiallinen Jeesus-tutkimus > Evankeliumit historiallisina lähteinä

Tärkeimmät lähteet Jeesuksen elämästä ovat ns. synoptiset evankeliumit, eli evankeliumit Markuksen, Matteuksen ja Luukkaan mukaan. Ensin mainittu on ajoitettu noin vuodelle 70, kaksi jälkimmäistä on oletettavasti kirjoitettu vuosien 75 ja 100 välillä. Vaikka ne painottavatkin Jeesuksesta antamissa henkilökuvissaan erilaisia piirteitä, antavat ne Jeesuksen elämästä jokseenkin yhdenmukaisen kuvan. Nykyään uskotaan, että Markuksen evankeliumi kirjoitettiin ensin ja sekä Matteus että Luukas hyödynsivät Markuksen evankeliumia kirjoitustyössään. Heillä arvellaan olleen käytössään myös ns. Q-lähde, jonka ei kuitenkaan uskota olleen elämäkerta vaan kokoelma Jeesus-sitaatteja.
Raamatun neljäs evankeliumi, evankeliumi Johanneksen mukaan, on sävyltään voimakkaan hengellinen ja teologinen, eikä sitä voida historiallisesti pitää yhtä luotettavana lähteenä. Raamatun ulkopuolelle jätetyt apokryfiset evankeliumit eivät esitä Jeesuksen elämää alusta loppuun, eikä niiden sisällöllä ole merkittävää yhteyttä historiallisiin tapahtumiin.
Evankeliumit perustuvat suulliseen perinteeseen ja kuvaavat Jeesuksen seuraajien ja varhaisen seurakunnan kollektiivista uskoa. Niillä on monia indoeurooppalaisille sankarimyyteille tyypillisiä piirteitä. Uskontotieteen tutkijan Raimo Harjulan mukaan Raamatun evankeliumit onkin nähtävä sakraalibiografioina eli pyhinä elämäkertoina eivätkä ne ole puolueettomaksi selonteoksi tarkoitettua historiankirjoitusta vaan kertovat Jeesuksen seuraajien mestarilleen antamista merkityksistä.
Tutkijoiden näkemyksiä

Useimmat historian- ja raamatuntutkijat pitävät Jeesusta juutalaisena, Galileassa syntyneenä opettajana, jota pidettiin yleisesti parantajana ja joka sai kasteen Johannes Kastajalta ja joka tuomittiin Pontius Pilatuksen käskystä kuolemaan ristiinnaulitsemalla syytettynä kansan kiihotuksesta Rooman valtakuntaa vastaan.lähde tarkemmin? Varmimmat historialliset tiedot koskevat Jeesuksen tuomiota ja ristiinnaulitsemista.
Risto Uro on tiivistänyt tutkijoiden näkemykset seuraavalla tavalla: Jeesus toimi aluksi Johannes Kastajan lähipiirissä. Myöhemmin hän toimi Galileassa kiertelevänä saarnaajana ja parantajana. Jeesus opetti usein vertausten avulla, ja keskeisenä aiheena opetuksissa oli ajatus "Jumalan valtakunnan" tulosta. Jeesuksella oli seuraajia, ja he tekivät yhdessä ainakin yhden matkan Jerusalemiin. Jeesuksen lähipiiriin kuului myös naisia. Jerusalemissa Jeesus joutui hankaluuksiin temppeliin liittyvien auktoriteettien ja roomalaisten vallanpitäjien kanssa, ja sen seurauksena hänet tuomittiin kuolemaan.
Jeesuksen elämän ja opetuksen tarkemmista yksityiskohdista tutkijat sen sijaan ovat erimielisempiä. Näkemykset ovat vaihdelleet: hänet on nähty muun muassa apokalyptisenä lopun ajan julistajana, kiertelevänä kyynikkofilosofina ja vastakulttuurin edustajana, henkien karkottajana sekä radikaalinakin yhteiskunnallisena uudistajana.
Raamatuntutkijoiden vähemmistön kantaa edustava Jeesus-seminaari on painottanut Jeesuksen roolia viisaudenopettajana ja kiistää Jeesuksen olleen lopunajallinen profeetta. Jeesuksen lausumien arvioinnin ohella seminaari on esittänyt kannanottoja myös Jeesuksen elämän yksityiskohtia koskien. Muun muassa noin puolet seminaarin tutkijoista ajattelee, ettei Jeesuksen biologista isää voida tuntea.